สวัสดีค่ะ คือหนูมีเรื่องจะปรึกษาค่ะ หนูทำงานอยู่ใน กทม. ช่วงต้นเดือนที่ผ่านมาบอสของหนู ได้ไปยังพื้นที่เสี่ยงของโควิด-19 มาค่ะ แล้วไม่ได้กักตัวเลย พอช่วงวันที่ 10 บอสของหนูเค้ามีอาการไข้ค่ะ ไอด้วย ซึ่งหนูไม่รู้ว่าบอสเค้ามีเชื้อมั้ย เพราะเค้าไม่ได้กักตัว ซึ่งที่ผ่านมาหนูเซฟตัวเองตลอด ล้างมือบ่อย ใส่แมสตลอด เวลาพูดคุยกับบอสจะยืนห่างประมาณ 2 เมตรได้ค่ะจนวันที่ 14 ที่ผ่านมาหนูมีอาการไอค่ะ ไม่เจ็บคอ ไม่มีน้ำมูก มีเสมหะเหนียวอยู่ที่คอตลอดเวลาเลย ตัวร้อนรุมๆ ไม่ร้อนมาก ปวดหัวแค่ 2 วันแรกจนตอนนี้ไม่ปวดนะคะ ขณะนี้ก็ยังมีอาการไอค่ะ มีเสมหะอยู่ตลอดเลยหายใจปกติ ไม่คัดจมูกหนูไม่รู้ว่า่หนูเสี่ยงมั้ย หนูควรทำไงคะ หนูเป็นไข้ธรรมดาหรือป่าว เพราะที่ผ่านมาหนูไม่เคยไปพื้นที่สุ่มเสี่ยงเลย นอกจากทำงานและกลับบ้านอย่างเดียวเวลาทำงานหนูล้างมือตลอด ปิดแมส และหลีกเลี่ยงการทำให้ติดเชื้อค่ะ รบกวนช่วยวินิจฉัยให้ทีนะคะ หากสุ่มเสี่ยงหนูจะรีบไปตรวจให้เร็วที่สุดค่ะ ขอบค่ะ
สวัสดีค่ะ อาการไอมีเสมหะ ดังที่กล่าวมานั้น อาจจะมีสาเหตุได้หลายๆอย่างเช่นการติดเชื้อในทางเดินหายใจจากเชื้อไวรัสที่ก่อให้เกิดไข้หวัดทั่วๆไป ไข้หวัดใหญ่ ติดเชื้อแบคทีเรีย หรือเป็นหลอดลมอักเสบ ปอดอักเสบ กรดไหลย้อนก็ได้โดยจะเข้าข่ายเป็นกลุ่มเสี่ยงการติดเชื้อไวรัสโควิด-19 หรือเปล่านั้น จะต้องตรวจร่างกายและซักประวัติเรื่องความเสี่ยงอย่างละเอียดอีกครั้ง ซึ่งส่วนใหญ่คนไข้ที่ติดเชื้อไวรัสตัวดังกล่าวมักจะมีไข้ คืออุณหภูมิร่างกายเกิน 37.5 องศา ร่วมกับมีไอแห้งๆที่จะพบได้บ่อย เจ็บคอ น้ำมูกพบได้เช่นกัน และจะต้องมีประวัติเสี่ยงคือทำงานใกล้ชิดกับชาวต่างประเทศ หรือใกล้ชิดกับคนที่มีประวัติเป็นโรคดังกล่าวร่วมด้วย อาจแจ้งเรื่องประวัติของเจ้านายที่ไปต่างประเทศให้แพทย์ทราบหากไม่สบายใจ แนะนำให้ไปรพ.ของรัฐหรือเอกชนที่สามารถตรวจเชื้อตัวดังกล่าวได้ เพื่อประเมินความเสี่ยงอีกครั้งว่าควรจะตรวจหรือไม่ ในขณะนี้ดูแลตัวเองดังที่กล่าวมา ใส่หน้ากากอนามัย ล้างมือบ่อยๆ หลีกเลี่ยงการไปในที่ชุมชนค่ะ